Kvalitetsrapport for folkeskolen 2014/15 
Sagsfremstilling 
59.                 Kvalitetsrapport for folkeskolen 2014/15 - Åbent 
  
  
SAGENS INDHOLD 
Børn og Skole fremlægger i denne sag ”Kvalitetsrapport for folkeskolen 2014/15” til godkendelse i Byrådet.  
  
Kvalitetsrapporten beskriver nationale og kommunale mål for skolevæsenet og gør status på de fastsatte mål med 
tilhørende resultater i [adresse]. Rapporten indeholder en vurdering af det faglige niveau i kommunens 
skolevæsen og redegør for opfølgende initiativer.  
  
Resultaterne i dette års rapport er fra foråret og sommeren 2014. Det er resultater, der er opnået inden 
folkeskolereformen trådte i kraft. Resultaterne angiver derfor det niveau, som de kommende års resultater vil blive 
sammenlignet med såvel nationalt som lokalt med henblik på at følge effekten af folkeskolereformen på elevernes 
læring og trivsel.  
  
”Kvalitetsrapport for folkeskolen 2014/15” er den første kvalitetsrapport, der udarbejdes efter folkeskolereformen. 
Byrådet besluttede 23. september 2014, at dette års kvalitetsrapport ud over det de obligatoriske data, som 
Undervisningsministeriet bestemmer, skal gøre status på de lokale mål for følgende fokusområder ved hjælp af en 
spørgeskemaundersøgelse blandt skolelederne: 
  
· Ledelse 
· It i undervisningen/ digitale læringsformer 
· Inklusion/ inkluderende læringsmiljøer 
  
Byrådet besluttede også, at hver enkelt skole skal udarbejde sin egen kvalitetsrapport, selvom det ikke længere er et
krav fra ministeriet. Den næste kvalitetsrapport fremlægges for Byrådet i foråret 2016. Derefter udarbejdes 
kvalitetsrapporten hvert andet år. Denne kadence er bestemt af Undervisningsministeriet.  
  
VURDERING 
Hensigten med ændringerne af kvalitetsrapporten er - på enkel og overskuelig vis -at angive retningen for arbejdet 
med kvalitetsudvikling i folkeskolerne. Kvaliteten i Favrskov Kommunes folkeskoler er generelt høj målt med 
ministeriets og kommunens egne kvalitetsindikatorer. Eksempelvis ligger Favrskov Kommunes karaktergennemsnit 
 
Byråd 
28. april 2015 
Sagsnr. 710-2014-
40802 
Dok.nr. 710-2015-
108541 
Sagsbehandler 
DPHPJE 
  
Tidl. politisk behandling 
BY, 23.09.14, pkt. 168  
Forventet sagsgang 
BS-U, ØK, BY 
Lovgrundlag 
Folkeskoleloven, BEK nr. 698 af 23/06/2014 
ved den seneste afgangsprøve i 9. klasse over landsgennemsnittet i alle fag, mens over 80 pct. af eleverne i 2., 6. og 
8. klasse var gode læsere ved de seneste nationale test. Den samlede helhedsvurdering fremgår af rapporten. Se 
bilaget ”Kvalitetsrapport for folkeskolen 2014/15”. Fremadrettet er følgende i fokus: 
  
· Det er et nationalt resultatmål, at mindst 80 pct. af eleverne skal være gode til at læse og regne i de nationale test. 
Skoler, der ikke har nået dette resultat, skal udarbejde en handlingsplan. Handlingsplanerne fremgår af den enkelte 
skoles kvalitetsrapport, og skolelederen er ansvarlig for tiltagene. Der gøres første gang status på handlingsplanerne
i Kvalitetsrapport for folkeskolen 2015/16. Desuden indgår handlingsplanerne i skolechefens 
teamudviklingssamtaler med skoleledelserne. Resultater fra de nationale test må ikke offentliggøres ifølge 
folkeskoleloven. Skolens leder må dog gerne give skolebestyrelsen besked om testresultater på skole- og 
klasseniveau. 
  
Det er vigtigt at være opmærksom på, at de resultater, der vil indgå i næste års rapport bliver dannet i perioden 
marts-juni 2015. Det drejer sig fx om prøveresultater, resultater fra de nationale test og måling af elevernes trivsel. 
De opfølgende initiativer, i form af handlingsplaner omtalt ovenfor, når derfor ikke at have en effekt, der kan aflæses 
af resultaterne i den næste kvalitetsrapport. 
  
· De lokale mål i [adresse] for fokusområderne ”Ledelse”, ”It i undervisningen/ digitale læringsformer”, 
”Jan Johnsen inkluderende læringsmiljøer” er blevet evalueret ved hjælp af en spørgeskemaundersøgelse blandt 
skoleledelserne. Der vil dog være behov for at inddrage medarbejdernes vurderinger i evalueringen, hvis den skal 
gennemføres fremover. Børn og Skole anbefaler, at fokusområderne fastholdes, og at medarbejderne fremover 
inddrages i vurderingerne. Udover kvalitetsrapporten er der løbende målinger af kvaliteten på skolerne i form af 
medarbejdertrivsel, lederevaluering, budgetoverholdelse, arbejdstidsplanlægning mv. Den næste lederevaluering er i
2. halvår af 2015.  
  
· [adresse] har i en årrække haft fokus på læsning i indskolingen med afsæt i kommunens sprog- og 
læsepolitik, ligesom dagtilbud har haft fokus på sprogindsatsen. Det har givet gode resultater i læsning. Børn og 
Skole anbefaler, at sprog- og læsepolitikken for børn og unge fra 0-18 år redigeres i 2. halvår af 2015, så den 
afspejler de nye mål.  
  
· Børn og Skole anbefaler, at skolernes arbejde med ”Den åbne skole”, det vil sige arbejdet med at inddrage 
foreninger, institutioner, virksomheder mv. i skolens hverdag, fremover indgår som fokusområde i kvalitetsrapporten. 
Denne anbefaling forventes også at indgå i den endelige rapport fra Udvalget til samspil mellem undervisning, fritid 
og foreningsliv i maj måned 2015. 
  
· Elevernes trivsel måles ved hjælp af en obligatorisk trivselsundersøgelse, fastlagt af Undervisningsministeriet. 
Undersøgelsen gennemføres første gang i perioden januar–marts 2015. De lokale resultater offentliggøres på 
www.uddannelsesstatistik.dk i maj 2015 og indgår i den næste kvalitetsrapport. 
  
Udkast til ”Kvalitetsrapport for folkeskolen 2014/15” og den enkelte skoles egen kvalitetsrapport har været til 
udtalelse ved skolebestyrelserne. Udtalelserne fremgår af vedlagte bilag. Følgende bemærkninger er blandt andet 
fremkommet: 
  
· Flere bestyrelser opfordrer til, at medarbejdernes vurderinger af fokusområderne kommer til at indgå fremover. 
· Flere bestyrelser giver udtryk for, at det er vanskeligt at forholde sig til progressioner fremfor faktiske resultater.  
· Flere bestyrelser giver udtryk for at det er vanskeligt at læse visse grafer. 
· Flere bestyrelser ser frem til, at data om elevernes trivsel vil indgå fremover. 
· Flere skoler med specialklasser savner selvstændig status på specialklasseelevernes resultater, trivsel og 
overgang til ungdomsuddannelse.  
  
Børn og Skole undersøger mulighederne for at opgøre specialklasseelevernes resultater separat. Børn og Skole er 
desuden enig i, at graferne kan være svære at læse. Der vil blive arbejdet med at forbedre læsevenligheden. 
  
ØKONOMI 
Der er ingen økonomiske konsekvenser. 
  
INDDRAGELSE 
Udkast til ”Kvalitetsrapport for folkeskolen 2014/15” inkl. skolens egen rapport har været til udtalelse ved den enkelte 
skolebestyrelse. Skolernes rapporter findes på www.favrskov.dk. 
  
INDSTILLING 
Direktøren for Børn og Skole indstiller til Byrådet: 
  
1. At Byrådet godkender Kvalitetsrapport for folkeskolen 2014/15. 
2. At fokusområderne ”Ledelse”, ”It i undervisningen/ digitale læringsformer” og ”Jan Johnsen inkluderende 
læringsmiljøer” fastholdes, og at medarbejdernes vurderinger fremadrettet indgår.  
3. At ”Den åbne skole” fremover indgår som fokusområde. 
4. At ”[adresse] sprog- og læsepolitik” revideres i 2. halvår af 2015 og fremsendes til politisk 
godkendelse. 
  
BESLUTNING 
  
Børne- og Skoleudvalget, 16. april 2015: 
Fraværende: Nete Frandsen 
  
Indstilles godkendt. 
  
Økonomiudvalget, 21. april 2015: 
Fraværende: Ørni Andresen 
  
Indstilles godkendt. 
  
Bilag 
  
  
  
  
Byråd, 28. april 2015: 
Fraværende: Oliver Østergaard, Carina Lauritsen, Ørni Andresen 
  
Godkendt. 
Kvalitetsrapport for folkeskolen 2014/15 
710-2015-9872 
Skolebestyrelsernes udtalelser til 
kvalitetsrapporten 
710-2015-72191 
